ຫວຽດນາມເຂົ້າຮ່ວມການພົບປະບໍ່ເປັນທາງການລັດຖະມົນຕີກະຊວງປ້ອງກັນປະເທດອາຊຽນ-ອາເມລິກາ
ທ່ານພົນເອກ ໂງຊວນລິກ ລັດຖະມົນຕີ
ກະຊວງປ້ອງກັນປະເທດ ຫວຽດນາມ. (ພາບ:news.zing.vn)
ໂດຍໄດ້ຮັບຄຳເຊີນຂອງກະຊວງປ້ອງກັນປະເທດ ອາເມລິກາ, ຄະນະຜູ້ແທນການທະຫານຂັ້ນສູງ ຫວຽດນາມ ໂດຍທ່ານພົນເອກ ໂງຊວນລິກ ລັດຖະມົນຕີກະຊວງປ້ອງກັນປະເທດ ຫວຽດນາມ ນຳໜ້າເຂົ້າຮ່ວມການພົບປະບໍ່ເປັນທາງການລະຫວ່າງລັດຖະມົນຕີກະຊວງປ້ອງກັນປະເທດ ອາຊຽນ - ອາເມລິກາ ຢູ່ Ha-Oai, ອາເມລິກາ ໃນລະຫວ່າງວັນທີ 29/09 – 01/10. ຄະນະຜູ້ແທນການທະຫານຂັ້ນສູງກອງທັບປະຊາຊົນ ຫວຽດນາມ ເຂົ້າຮ່ວມການພົບປະ ແມ່ນສະແດງໃຫ້ເຫັນການເຂົ້າຮ່ວມຢ່າງເປັນເຈົ້າການ, ມີຄວາມຮັບຜິດຊອບຂອງ ຫວຽດນາມ ສຳລັບບັນດາການເຄື່ອນໄຫວຂອງ ອາຊຽນ. ພ້ອມກັນນັ້ນ ກໍ່ຊຸກຍູ້ການພົວພັນດ້ານປ້ອງກັນຊາດ 2 ຝ່າຍກັບບັນດາປະເທດ ໂດຍຜ່ານການແລກປ່ຽນຢູ່ນອກການພົບປະ, ກໍ່ຄືສະແດງໃຫ້ເຫັນຄວາມເຫັນດີເຫັນພ້ອມສະໜັບສະໜູນ ລາວ ໃນຖານະເປັນປະເທດປະທານ ອາຊຽນ ປະສານງານການພົບປະ.
(ແຫຼ່ງຄັດຈາກ VOV)